Arūnas Burkšas

Biografija

1983 m. baigė Nidos vidurinę mokyklą ir įstojo į Šiaulių pedagoginio instituto Klaipėdos fakultetą, 1993 m. baigė Klaipėdos universitetą, ikimokyklinio amžiaus pedagogas, 2005 m. baigė Kauno technologijos universitetą, įgijo administravimo ir verslo vadybos magistro kvalifikacinį laipsnį.
Žmona dr. Valentina Burkšienė, vaikai Einaras ir Roberta.

Darbas

1986 – 1993 Neringos KĮK Gelbėtojas-naras, krosnininko pagalbinis darbininkas, sandėlininkas
1993 – 1995 UAB „Nidos stiegė“ direktorius. Statybos ir remonto darbai
1995 – 1997 Neringos miesto savivaldybės mero pavaduotojas
1996 – 2007 UAB „Neringos komunalininkas“ direktorius
2007 – 2008 Neringos  miesto savivaldybės mero pavaduotojas
2008 – 2010 Klaipėdos apskrities viršininkas
2010 – 2011 Lietuvos Respublikos Vyriausybės Ministro pirmininko patarėjas
nuo 2011 m. –  UAB „Nidos stiegė“ direktorius
1996 m. dirbant Neringos savivaldybės mero pavaduotoju, tuometiniam Neringos savivaldybės merui Stasiui Mikeliui pasiūlius, pradėjo pradėjo dirbti UAB „Neringos komunalininkas“ direktoriumi. Buvo pradėta stipri UAB „Neringos komunalininkas“, Neringos miesto infrastruktūros ir ūkio modernizacija - technikos, įrangos, miesto ūkio atnaujinimas, naujų technologijų atsiradimas ir jų pritaikymą miesto ūkyje.
Arūnas Burkšas kartu su tuometiniu Neringos savivaldybės ekologu dr. Petru Rusteika 1999 m. pradėjo Neringos miesto savivaldybės bendradarbiavimą su Europos ekologiniu švietimo fondu (Fee) Danijoje dėl  dalyvavimo Mėlynosios vėliavos programoje. Neringos paplūdimiai pirmieji Lietuvoje pasipuošė paplūdimių kokybės ženklu – Mėlynąja vėliava.

Politinė veikla

Neringos miesto savivaldybės tarybos narys.
Kadencijos:
1990 m. – 1995 m.
1995 m. – 1997 m.
1997 m. – 2000 m.
2000 m. – 2003 m.
2003 m. – 2007 m.
2007 m. – 2011 m.
2011 m. - 2015 m.
2015 m. - 2019 m.
2019 m. - 2023 m.

Partinė priklausomybė

Nuo 1993 m. iki  1996 m. priklausė Lietuvos krikščionių demokratų partijai. Nuo 2007 m. iki  2016 m. -  LiCS, vėliau ji vadinosi LLS (liberalai).
Nuo 2017 m. LSDP narys.

Visuomeninė veikla

Lietuvos vandens gelbėtojų asociacija. 2001 m. su Klaipėdos ir Palangos miestų gelbėtojais inicijavo ir įkūrė Lietuvos Vandens Gelbėtojų Asociaciją.  Nuo 2001 m. su trumpa pertrauka yra jos prezidentas. Nuo 2004 Europos (ILSE) gelbėtojų asociacijos direktorių tarybos narys.
Nuo 2006 iki 2016 m. Lietuvos „Optimist“ jachtų klasės asociacijos prezidentas. 
2013-2014 m. Klaipėdos Rotary klubo prezidentas. Arūnas Burkšas aistringas buriuotojas, daugkartinis Lietuvos  čempionas. Būdamas Rotary klubo prezidentu  inicijavo ir pastatė Klaipėdoje Dangės „Buriuotojų krantinėje“ atminties kryprodę, skirtą Lietuvos buriuotojams ir jūrininkams garsinusiems Lietuvos vardą, savo žygius skyrusiems Lietuvos laisvei.
Arūnas Burkšas išrinktasis 2019 - 2020 m.  Rotary International Lietuvos Apygardos 1462 valdytojas.
Tautiniai šokiai ir tautinių šokių kolektyvas „Kalnapušė“. 2002 m. su žmona Valentina  inicijavo Nidos tautinių šokių kolektyvo „Kalnapušė“ susikūrimą ir tapo jos krikštatėviais.
Arūnas Burkšas 2004 m. tapo kempingo Nidoje savininku. 2005 m. buvo pasirašyta bendradarbiavimo sutartis su Nidos vidurine mokykla, kuria įsipareigoja globoti tuo metu antros klasės mokinius, ši klasė jau baigusi Nidos gimnaziją. 
2007 m. kartu su bendražygiais įkūrė „Neringos vėtrungės“ verslo įmonių asociacija.  Nuo 2007 m. iki 2010 m. asociacijos prezidentas. Nuo 2010 m. eina asociacijos Valdybos pirmininko pareigas. Asociacija savo veikla remia bendruomenės iniciatyvas, jaunuosius sportininkus.
„Nidos Kuršis“ Labdaros paramos fondas. Su žmona Valentina, įsteigė labdaros paramos fondą. Fondas remia bendruomenės inovatyvias iniciatyvas, taip pat bendruomenės narius,  kuriems reikia finansinės ir kt. paramos. Fondas inicijavo – parengė techninį projektą, skyrė lėšų  Nidos fontano „Svajoklė“ rekonstrukcijai.
„Neringos Kuršiai“ krepšinio klubas. 2005 metais inicijavo ir įkūrė Neringos krepšinio klubą „Neringos kuršiai“. Buvo klubo prezidentas, vadovas.
„Nidos setas“ lauko teniso klubas. 2012 m. su bičiuliais įkūrė Nidos teniso asociaciją „Nidos setas“, yra jo prezidentas. Klubas vykdo aktyvią visuomeninę ir sportinę veiklą.

Apdovanojimai

Klaipėdos apskrities garbės ženklas. 2010 m. Klaipėdos apskrities savivaldybių merų
sprendimu už nuopelnus Klaipėdos apskričiai apdovanotas Klaipėdos apskrities garbės ženklu.
2014 m. Lietuvos buriuotojų sąjungos tarybos sprendimu Arūnui Burkšui suteiktas Lietuvos Nusipelniusio buriuotojo vardas.

Kita

2007 m. su bičiuliu įsigijus jachtą „Nida“, tapo jos kapitonas. Nuo to laiko 5 kartus tapo Lietuvos čempionais, Kuršių marių regatos nugalėtojais. 2011 metais, 43 – osios „Kuršių marių regatos“ absoliutūs nugalėtojais „A“ distancijoje, 2012 m. 44 – osios „Kuršių marių regatos“ absoliutūs nugalėtojai „B“ distancijoje. Aktyviai dalyvavo 1000-ečio odisėjos aplink pasaulį 2008 -2009 m. veikloje. Kartu su kapitonų įgula, jachta „Ambersail“  2009 m. vasario 16-ąją apiplaukė Horno ragą. Yra „Horno“ klubo narys. 2008 - 2012 m. su jachta „Ambersail“ dalyvavo daugelyje garsiausių pasaulio regatų Švedijoje, Vokietijoje, Didžiojoje Britanijoje, Maltoje, Ispanijoje, JAV, Australijoje.